**SÚKROMNÁ ŠPECIÁLNA MATERSKÁ ŠKOLA**

**LIPOVÁ 1736/2, T O P O Ľ Č A N Y**

**Správa o výchovno-vzdelávacej činnosti,**

**jej výsledkoch a podmienkach školy**

**v školskom roku 2019/2020**

oBSAH

1. Základné identifikačné údaje o škole..........................................................3
2. Údaje o počte detí v SŠMŠ.........................................................................4
3. Zamestnanci školy a plnenie kvalifikačného predpokladu pedagogických zamestnancov..............................................................................................5
4. Vzdelávanie pedagogických zamestnancov................................................5
5. Aktivity v SŠMŠ.........................................................................................6
6. Údaje o priestorových a materiálno - technických podmienkach...............7
7. Údaje o hmotnom a finančnom zabezpečení školy ....................................8
8. Dosiahnuté výsledky /cieľ koncepčného zámeru školy,

vyhodnotenie jeho plnenia..........................................................................8

1. Oblasti, v ktorých materská škola dosahuje dobré výsledky, a oblasti,

v ktorých sú nedostatky a treba úroveň výchovy a vzdelávania zlepšiť

 vrátane návrhov opatrení ……………………………………………….. 10

10. Vyhodnotenie kontrolnej a hospitačnej činnosti .......................................10

1. **Základné identifikačné údaje o škole**

**Názov školy:**

SÚKROMNÁ ŠPECIÁLNA MATERSKÁ ŠKOLA, LIPOVÁ 1736/2, TOPOĽČANY

**Adresa:**

Lipová 1736/2, 955 01 Topoľčany

**Telefón:**

0911616755

**E-mail: web stránka:** [**www.specialnamsto.sk**](http://www.specialnamsto.sk)

specialnamsto@gmail.com

**Zriaďovateľ:**

PhDr. Jana Merašická, ul. Podjavorinskej 1961/8 ,955 01 Topoľčany .

**Riaditeľka:**

Katarína Stískalová

**Pedagogická rada:**

Členovia:

Katarína Stískalová

Eva Zaťková

Katarína Poluchová

**Rada školy:**

Predseda: Mgr. Marta Peterová

Podpredseda: Mgr. Andrea Galovičová

Členovia: Lenka Kajanová -zástupca rodičov

 PhDr. Jana Merašická-zriaďovateľ

 Katarína Poluchová –zástupca učiteľov

**Zriadenie školy:**

SŠMŠ bola zaradená do siete škôl od 2.septembra 2008 .

**Zameranie školy:** Vychováva a vzdeláva deti so špeciálnymi výchovno-vzdelávacími potrebami.

**Druh školy**: Súkromná špeciálna materská škola je materská škola s celodennou výchovou a vzdelávaním s možnosťou poldennej dochádzky, ak to vyžaduje zdravotné znevýhodnenie dieťaťa. Poskytuje predprimárne vzdelávanie deťom so špeciálnymi výchovno-vzdelávacími potrebami od 2,5 do 7 rokov a deťom s odloženou povinnou školskou dochádzkou.

1. **Údaje o počte detí v SŠMŠ**

Počet detí so špeciálnymi výchovno-vzdelávacími potrebami v SŠMŠ v školskom roku 2019/2020: **20 detí**

Trieda **Včielky** : 10 detí, z toho :

* deti s odloženou povinnou školskou dochádzkou : 3
* predškolský vek : 7

Trieda **Lienky** : 10 detí, z toho:

 - päťročné deti : 3

* štvorročné deti : 3
* trojročné deti : 4
1. **Zamestnanci školy a plnenie kvalifikačného predpokladu**

 **pedagogických zamestnancov školy**

**Pedagogickí zamestnanci:**

|  |  |  |  |  |
| --- | --- | --- | --- | --- |
| **meno** | **Prac. zaradenie** | **kvalifikovanosť** | **Ukončené ped.vzd.** | **Iné vzdelanie** |
| Eva Zaťková | učiteľka | 100% kvalifikovaná | Učiteľstvo pre MŠŠpeciálna pedagogika | - |
| Katarína Polúchová | učiteľka | 100% kvalifikovaná | Učiteľstvo pre MŠŠpeciálna pedagogika | všeobecná sestra |
| Katarína Stískalová | riaditeľka | 100% kvalifikovaná | Učiteľstvo pre MŠs 1.atestáciouŠpeciálna pedagogika | - |

**Nepedagogickí zamestnanci:**

Oľga Kopčanová : prevádzková pracovníčka (Osvedčenie o odbornej spôsobilosti na prácu

 s potravinami)

Barbora Kvasnicová : prevádzková pracovníčka

 **4. Vzdelávanie pedagogických zamestnancov**

**Katarína Polúchová-** školenie o ochrane osobných údajov

1. **Aktivity / údaje o aktivitách a prezentácii školy na verejnosti**

01.10.2019- Návšteva kasárni pri príležitosti dňa otvorených dverí. Deti mali možnosť prezrieť si

 vojenskú techniku, vojenskú výstroj, policajnú výstroj, prezrieť si hasičské auto,

 videli ako sa podáva prvá pomoc atď. Vojaci a policajti mali pre deti pripravené

 stanovištia s úlohami, kde si mohli precvičiť čo sa dozvedeli. Všetkým sa veľmi

 páčilo.

03.10.2019- Divadielko „NA TRAKY“ z  Prievidze predstavením TIK-TAK vtipne predstavilo

 deťom orientáciu v čase, režim dňa, striedanie ročných období...

08.10.2019- Tvorivá dielňa: „Jeseň pani bohatá“. Deti pracovali s prírodným materiálom,

 ktorý nazbierali počas vychádzok. Tvorili za pomoci učiteľky, asistentky, rodiča.

11.12.2019 Pečenie vianočných medovníčkov. Už tradične sme si spoločnými silami vymiesili

 medovníkové cesto, rozgúľali a vykrajovali medovníčky, ktoré nám potom ochotné

 pani kuchárky z MŠ Lipová upiekli.

12.11.2019 Zdobenie vianočných medovníčkov- deti samé ozdobili medovníčky, ktoré si deň

 predtým upiekli.

06.12.2019 Mikuláš v našej škôlke.

 S Mikulášom a anjelom zavítali do našej škôlky aj dvaja čertí. Deti sa Mikulášovi

 predstavili krátkym programom a Mikuláš s anjelikom im za odmenu rozdali

 balíčky. Balíčky zabezpečila naša škôlka, čertov ZŠ Tribečská Topoľčany, s ktorou

 spolupracujeme, Mikuláša a anjelika zahrali naši rodinný príslušníci.

19.12.2019 Vianočná besiedka. Deti sa predstavili krátkym vianočným programom, ktorý

 usilovne celý mesiac nacvičovali. Zahrali rozprávku: „Ako šlo vajce na vandrovku“,

 zatancovali na pieseň od Mira Jaroša-Tešíme sa na Ježiška. Deti z triedy

 Lienky sa prestavili kratučkým zimno-vianočným pásmom Potom si spoločne

 s rodičmi a učiteľkami posedeli pri vianočnom pečive a čaji. Všetky kostými

 a rekvizity sme si vlastnoručne vyrobili.

JANUAR-FEBRUÁR 2020

 Kŕmenie vtáčikov. Každý deň cez pobyt vonku sme do kŕmidiel sypali krmivo

 pre vtáčiky.

 *Sánkarské preteky sa kvôli nedostatku snehu neuskutočnili.*

12.02.2020 Sme mali v našej škôlke fašiangový karneval. Deti so súťažili v maskách, tancovali

 na známe detské piesne. Na záver si každý odniesol a cenu podľa podľa vlastného

 výberu.

Od 16.03.2020 *bola prevádzka nariadením hlavného hygienika a ministra školstva SR prerušená z dôvodu prísnych epidemiologických opatrení. Naplánované akcie: návšteva knižnice, jarné tvorivé dielne, vedomostná súťaž pre predškolákov, návšteva galérie, pečenie a zdobenie veľkonočných medovníkov, návšteva MÚ Topoľčany, výlet vláčikom, opekačka sa z tohto dôvodu neuskutočnili.*

26.06.2020 Škôlkárska OLYMPIÁDA. Športové súťaže na školskom dvore.

 Deti v

30.06.2020 Rozlúčková slávnosť s predškolákmi. Slávnostne sme sa rozlúčili s deťmi, ktoré

 odišli do ZŠ, ŠZŠ. Deti si na pamiatku odniesli nami vyrobené promočné čiapky a

 diplomy a školské pomôcky, ktoré nám zakúpilo občianske združenie „ Obláčik

 nádeje“. Vďaka občianskému združeniu „ Obláčik nádeje“ sme jedného chlapca zo

 sociálne slabšieho prostredia do školy kompletne vystrojili. Zakúpila sa mu školská

 taška, plne vybavený peračník, školské dosky, vrecko na TV .

Spolupracovali so Súkromnou strednou odbornou školou pedagogickou, Továrnícka 1641, v Topoľčanoch. Dve študentky študijného odboru 7661 M (sociálno-výchovný pracovník) od 18.09.2019 do 16.03.2020, každú stredu vykonávali odbornú prax. Prax neukončili kvôli epidemiologickým opatreniam-prerušením prevádzky Súkromnej špeciálnej materskej školy, Lipová 1736/2, Topoľčany a Súkromnej strednej odbornej školy pedagogickej, Továrnicka 1641, 955 01 Topoľčany.

 **6. Údaje o priestorových a materiálno - technických podmienkach**

 SŠMŠ sídli v areáli MŠ Lipová 1736/2 v Topoľčanoch v prenajatých priestoroch. K dispozícii máme 2 triedy, jedna slúži aj ako spálňa. Ďalšie miestnosti sú : jedáleň pre deti, hygienické priestory pre deti, šatňa, priestor pre uskladnenie učebných pomôcok a ostatného materiálu, miestnosť pre učiteľky, hygienické priestory pre personál. Od minuloročnej rekonštrukcie využívame aj terasu, na ktorú sme zakúpili detský drevený vonkajší nábytok.

Obe triedy sú vybavené moderným, variabilným a farebným nábytkom, ktorý rozvíja estetické cítenie detí a vyhovuje bezpečnosti a ochrane zdravia detí. Hračky, didaktické hračky a učebné pomôcky patria k nezastupiteľnému vybaveniu materskej školy - dopĺňajú sa priebežne, podľa potreby. Veľa edukačných pomôcok sme si vyrobili sami. Vyrábame si aj PL k edukačným aktivitám. V rámci MZ sme zhromaždili materiál na rozvíjanie matematických predstáv.

Každá trieda je dostatočne vybavená spotrebným materiálom na výtvarné, grafo-motorické, pracovné činnosti, na základe čoho sme kvalitne plnili ŠkVP.

V triede lienok máme interaktívnu tabuľu a tablet s edukačnými hrami, čo nám umožňovalo rozvíjať digitálnu gramotnosť detí a zvyšovať motiváciu pri edukácii. Triedu sme v tomto školskom roku doplnili ďalším pestrým nábytkom a kontajnerovými skrinkami na hračky.

 Obe triedy vyhovujú potrebám detí a umožňujú efektívne využiť priestor pre realizáciu cielených aktivít, aj hrových činností.

Do spálne sme zakúpili nové návliečky a nepremokavé matrace a plachty.

Šatňu sme doplnili novým botníkom a dvoma novými farebnými šatníkovými skrinkami.

Pre realizáciu pohybových aktivít a relaxačných a zdravotných cvičení využívame priestory triedy a za dobrého počasia školský dvor a terasu. Školský dvor je priestranný, zabezpečený oplotením a uzamykateľnými bránami. Nachádza sa na ňom pieskovisko, detské ihrisko s  preliezkami, hojdačkami, kolotočom, tunelom a trampolínou. Školský dvor sme pravidelne uržiavali, čistili, kosili.

Zborovňa učiteľov je vybavená počítačom, notebookmi, skenerom, čiernobielou a farebnou tlačiarňou. Učiteľky si v nej pripravovali materiály na edukáciu. Nachádza sa v nej pracovný stôl a kancelárske kreslo, gauč a stolík, ktorý sme využívali na relaxáciu zamestnancov a na prijímanie návštev.

 **7.Údaje o hmotnom a finančnom zabezpečení školy**

 SŠMŠ je financovaná na základe štatistického výkazu o počte detí predloženého obci podľa stavu k  15.9. Finančné prostriedky sú SŠMŠ pridelené na základe finančného toku MF SR – MŠ SR – podielové dane obce. Prostredníctvom mesta Topoľčany sme v uplynulom šk. roku dostali finančné prostriedky na prevádzku a mzdy .

 SŠMŠ účtuje podľa postupov účtovania pre organizácie nezriadené za účelom podnikania. Finančné prostriedky môžu byť a sú použité na mzdy, platy a ostatné osobné vyrovnania, k nim súvisiace poistné a príspevok do poistných fondov, tovary a služby a bežné transfery. Správa o hospodárení je každoročne zasielaná MsÚ v Topoľčanoch.

 **8. Dosiahnuté výsledky /cieľ koncepčného zámeru školy, vyhodnotenie**

 **jeho plnenia**

 Výchova a vzdelávanie sa uskutočňovala podľa školského vzdelávacieho programu Slniečko, vypracovanom v súlade so štátnym vzdelávacím programom, ktorý schválilo Ministerstvo školstva, vedy, výskumu a športu Slovenskej republiky dňa **6. júla 2016** pod číslom **2016-17780/27322:1-10A0** s platnosťou od **1. septembra 2016 .**

 Plánovanie sme rozdelili do mesačných tém a pod-tém tak, aby charakterizovali príslušné ročné obdobie, prihliadali na sviatky a slávnosti v danom ročnom období, zohľadňovali záujem a schopnosti detí a boli pre deti motiváciou k vzdelávaniu.

 Individuálnymi intervenciami sme eliminovali, stimulovali , čiastočne kompenzovali stav a dôsledky zdravotného znevýhodnenia.

 Využívali sme kompletné špeciálne vybavenie, stimulačné programy, odborný servis zamestnancov SCŠPP J.Kráľa v Topoľčanoch. Zabezpečovali sme plynulú a systematickú, logopedickú, špeciálnopedagogickú a psychologickú starostlivosť, rozvíjali sme komunikačné zručnosti.

 Vzdelávacie štandardy sme prispôsobovali v maximálnej miere výchovno-vzdelávacím potrebám a možnostiam detí so špeciálnymi výchovno-vzdelávacími potrebami. Zabezpečovali sme stretávanie so zdravými deťmi, cez pobyt vonku na školskom dvore a počas akcií, ktoré organizovalo mesto Topoľčany. Výchovno-vzdelávací proces sme prispôsobili tak, aby zodpovedal osobnostiam dieťaťa, ktorého telesný, psychický, alebo sociálny vývin líši od štandardného vývinu, vzhľadom na druh a stupeň postihnutia. Deti podľa individuálnych schopností získavali elementárne základy komunikačných kompetencií, matematických kompetencií a kompetencií v oblasti vedy a techniky, digitálnych kompetencií, kompetencií učiť sa, riešiť problémy, tvorivo a kriticky myslieť, sociálnych a personálnych kompetencií, občianskych kompetencií a pracovných kompetencií. Pri každodenných činnostiach sme výrazne uplatňovali individuálny prístup k deťom.

 Podľa individuálnych schopností v závislosti od druhu a stupňa postihnutia si deti k osvojili kultúrno-hygienických návyky, starostlivosť o zdravie a telesnú kultúru, získali vedomosti o javoch, vybudovali si matematické predstavy, rozvíjať komunikačné schopnosti. Deťom bola prostredníctvom hrových aktivít umožnená sebarealizácia. Spontánne zapájali do hier na základe svojich záujmov.

Staršie deti, deti z triedy Včielky prejavovali aj stálejšie záujmy- vydržali pri hre, išli za svojím cieľom, hru rozvíjali a dokončili. Zlepšili sa emocionálne prejavy a citová zrelosť . Výraznejšie sa zlepšovala komunikácia, obohacovala sa slovná zásoba a tým aj porozumenie reči. Zlepšila sa úroveň reči vo všetkých rovinách rečového prejavu - podľa individuálnych schopností detí. Deti lepšie reagovali na požiadavky a podnety učiteľky. Kontakty detí sa začali orientovať na kamarátske vzťahy. Rozvinula sa kolektívna i individuálna hra. Pripravovali na plynulý prechod do ZŠ, ŠZŠ. Na bežnú základnú školu sa podarilo pripraviť 3 deti. Do školy pre deti s NKS bolo prijaté 1 dieťa. Jedno dieťa pokračuje vo vzdelávaní v Spojenej škole Pod kalváriou Topoľčany, v triede pre autistické deti. 5 deťom Centrum ŠPP odložilo povinnú školskú dochádzku o 1 rok a  pokračujú vo vzdelávaní v SŠMŠ.

Pozornosť detí z triedy Lienky- mladšie deti, bola veľmi krátkodobá, preto práca s nimi bola sťažená. Hrami na rozvíjanie pozornosti sa postupne lepšie koncentrovali na vykonávané činnosti. pozornosť sa predlžovala. Zadanými cvičeniami získavali „základné pracovné zručnosti“ potrebné pre edukačné aktivity v SŠMŠ. Rozvíjali sme samostatnosť dieťaťa, posilňovali jeho sebadôveru a sebavedomie, odstraňovali druhotné problémy správania.

 **9.Oblasti, v ktorých materská škola dosahuje dobré výsledky, a oblasti, v ktorých**

 **sú nedostatky a treba úroveň výchovy a vzdelávania zlepšiť vrátane návrhov**

 **opatrení (§ ods. 1 písm. o)**.

Informáciu o týchto oblastiach uvedie materská škola podľa SWOT analýzy

t. j. silné stránky materskej školy, slabé stránky materskej školy, príležitosti a riziká.

SILNÉ STRÁNKY SLABÉ STRÁNKY

- kvalifikovanosť a odbornosť PZ

- veľmi dobre pracovné vzťahy - stiesnené priestory v MŠ

 zamestnancov - obmedzené finančné zdroje - príjemná pracovná klíma

- participácia na riadení - vzdelávanie PZ je iba v obm. režime

- aktivity materskej školy kvôli malému pedagog. kolektívu.

- dobrá spolupráca s rodičmi

- spolupráca s odborníkmi

PRÍLEŽITOSTI  RIZIKÁ

- podnetné okolie na environmentálne - nedostatok asistentov

 aktivity - preťažení ped. prac.

- vzdelávanie

- spolupráca s inými inštitúciami

 **10.Vyhodnotenie kontrolnej a hospitačnej činnosti**

 Vnútorná kontrola sa realizovala a vykonáva v súlade so školským, prevádzkovým a pracovným poriadkom školy.

 Kontrolované oblasti boli:

* pracovná disciplína zamestnancov,
* dodržiavanie hygienických a epidemiologických opatrení
* dodržiavanie a efektívne využívanie pracovného času zamestnancov,
* plnenie cieľov Školského vzdelávacieho programu v súlade so Štátnym vzdelávacím programom,
* kontrola realizácie výchovno-vzdelávacieho procesu,
* plnenie plánov VVČ,
* kontrola pedagogickej dokumentácie,
* kontrola čistoty, údržby a dezinfekcie

## Formy, metódy a spôsob kontroly :

|  |  |
| --- | --- |
| FORMA  | METÓDA A SPÔSOB KONTROLY  |
| Kontrola dokumentácie  | Analýza dokumentov  |
| Hospitačná činnosť  | Pozorovanie Rozhovor Analýza dokumentov Analýza výsledkov činnosti  |
| Kontrola dodržiavania zákonných a interných noriem  | Pozorovanie Analýza dokumentov Analýza výsledkov činnosti  |

Podľa potreby sa uskutočňovali individuálne pohovory s pedagogickými a prevádzkovými zamestnancami školy. Priebežne sa hodnotila úroveň spolupráce učiteliek s rodičmi.

Pri kontrolnej a hospitačnej činnosti neboli zistené žiadne vážnejšie nedostatky.

Správa prerokovaná na pedagogickej rade: .29.09.2020

Správa prerokovaná na Rade školy: 21.10.2020

Správu predložila na schválenie : Katarína Stískalová, dňa : 31.10. 2020

Schválila : PhDr. Jana Merašická, dňa : 21.12. 2020